Safia Abdi Haase

Safia Abdi Haase (født 1958 eller 1959) er en norsk sykepleier, kjent for sitt arbeide mot kvinnelig omskjæring. Hun har somalisk bakgrunn og kom til Norge som kvoteflyktning i 1992, som alenemor med tre døtre og uten utdannelse. 

Haase har blant mye annet vært med på å utforme regjeringens ”Handlingsplan mot kjønnslemlestelse” (FGM) og har sittet i det nasjonale utvalget KIM som arbeider med strategier for å bekjempe rasisme og fremme aksept og forståelse mellom kulturer.

I 2002 kom dokumentarfilmen Safia og hennes døtre. 

Hun fikk i 2011 en pris fra Unni og Jon Dørsjøs minnefond for sitt kontaktskapende arbeid mellom somaliere og nordmenn, og for at hun er en viktig rollemodell for innvandrerkvinner i Norge.«Tente på omskjæring - får pris», artikkel fra Aftenposten, 19. oktober 2011

I 2007 fikk Safia Abdi Haase Blanche Majors Forsoningspris for sitt engasjement for pluralisme og inkluderende politikk.«Blanche Majors Forsoning» , fra nettsidene til Aktive Fredsreiser Hun har satt fokus på   ukulturer både i norsk offentlig forvaltning og i ulike innvandringsmiljøer. Prisen deles ut av Aktive Fredsreiser hvert år og går til personer eller organisasjoner som på ulike plan engasjerer seg i  forsoning og forsoningsprosesser. Prisen peker på viktigheten av  forsoningsarbeidet som et ledd i fredsskapende arbeid, særlig i forhold til  parter som er, eller har vært i konflikt.

I 2016 mottok hun Amnestyprisen.

Kongen utnevnte i 2014 Haase til ridder av 1. klasse av St. Olavs Orden for hennes arbeid til beste for kvinners og barns livsvilkår.Tildelinger - Safia Abdi Haase - kongehuset.no

 Referanser 

 Eksterne lenker 
 «En gripende flyktningehistorie», artikkel i forbindelse med TV-aksjonen 2010
 «Presentasjon av Safia Abdi Haase.», fra organisasjonen Amathea
 Om Safia Abdi Haase, fra NRK Østfold 27. september 2014
 «Somalia activist Safia Abdi Haase gets Norway medal», artikkel fra BBC 3. oktober 2014

Kategori:Norske sykepleiere
Kategori:Riddere av 1. klasse av St. Olavs Orden
Kategori:Personer fra Halden kommune
Kategori:Nordmenn av somalisk opphav
Kategori:Fødsler i 1959
Kategori:Personer fra Mogadishu